Üldkohtu (viies koda) 11. juuli 2019. aasta otsus – BP vs. FRA
(kohtuasi T‑838/16)
Lepinguväline vastutus – Õigus tutvuda dokumentidega – Osaline keeldumine lubamast dokumendiga tutvuda – Üksikisikutele õigusi andva õigusnormi piisavalt selge rikkumine – Määrused (EÜ) nr 1049/2001 ja (EÜ) nr 45/2001 – Isikuandmete kaitse – Mittevaraline kahju – Varaline kahju – Põhjuslik seos
1.      Kohtumenetlus – Hagimenetluse algatusdokument – Vorminõuded – Ülevaade fakti- ja õigusväidetest – Hagiavalduses esitamata õigusväited – Üldviide teistele dokumentidele – Vastuvõetamatus
(Euroopa Kohtu põhikiri, artikkel 21; Üldkohtu kodukord, artikli 76 punkt d)
(vt punkt 97)
2.      Kohtumenetlus – Hagimenetluse algatusdokument – Vorminõuded – Vaidluse eseme määratlemine – Ülevaade fakti- ja õigusväidetest – Hagi, milles nõutakse liidu institutsiooni tekitatud kahju hüvitamist – Tekitatud kahju laadi ja ulatuse ning põhjusliku seose kohta tõendite puudumine – Vastuvõetamatus
(Euroopa Kohtu põhikiri, artikli 21 esimene lõik ja artikli 53 esimene lõik; Üldkohtu kodukord, artikli 76 punkt d)
(vt punktid 99 ja 100)
3.      Kohtumenetlus – Uute väidete esitamine menetluse käigus – Tingimused – Menetluse käigus ilmsiks tulnud asjaolud – Uute väidete esitamise taotluse hiline esitamine – Vastuvõetamatus
(Üldkohtu kodukord, artikli 84 lõiked 1 ja 2)
(vt punktid 111, 112, 117 ja 118)
4.      Kohtumenetlus – Menetlustoimingute ja menetlust korraldavate meetmete kohaldamise taotlus – Tingimused
(Üldkohtu kodukord, artiklid 89 ja 91)
(vt punktid 123–127 ja 409–411)
5.      Kohtumenetlus – Tõendite esitamine – Tähtaeg – Tõendite hiline esitamine – Tingimused
(Üldkohtu kodukord, artikkel 85)
(vt punktid 130–132)
6.      Lepinguväline vastutus – Tingimused – Õigusvastasus – Kahju – Põhjuslik seos – Ühe tingimuse puudumine – Kahju hüvitamise nõude tervikuna rahuldamata jätmine
(ELTL artikli 340 teine lõik)
(vt punktid 212–218, 333, 334, 354, 355, 360 ja 361)
7.      Ametnikud – Institutsioonide lepinguväline vastutus – Tingimused – Õigusvastasus – Dokumentidega tutvumise taotluse käigus ametniku isikuandmete lekkimine – Tõendamiskoormis – Ebaselgus teabelekke täpsete üksikasjade osas – Kahju põhjuste väljaselgitamiseks kõige paremaid võimalusi omav institutsioon
(ELTL artikli 340 teine lõik; Euroopa Parlamendi ja nõukogu määrus nr 45/2001)
(vt punktid 321–323)
8.      Euroopa Liidu õigus – Põhimõtted – Ettevaatuspõhimõte – Ulatus
(ELTL artikli 191 lõige 2)
(vt punktid 396–398)
9.      Kohtumenetlus – Menetlustoimingud – Tunnistajate ärakuulamine – Üldkohtu kaalutlusõigus – Õiguse õiglasele kohtumenetlusele põhimõtte mõju
(Üldkohtu kodukord, artikkel 91)
(vt punktid 402-406)
Ese
ELTL artikli 268 alusel esitatud nõue hüvitada hagejale väidetavalt tekitatud kahju.
Resolutsioon
1.
Mõista Euroopa Liidu Põhiõiguste Ametilt (FRA) BP kasuks välja 5 000 eurot.
2.
Lisada eespool punktis 1 nimetatud hüvitisele viivis alates käesoleva kohtuotsuse kuulutamisest kuni võla täieliku tasumiseni, Euroopa Keskpanga (EKP) põhirefinantseerimisoperatsioonidele kohaldatava intressimäära alusel, millele lisandub kaks protsendipunkti.
3.
Jätta hagi ülejäänud osas rahuldamata.
4.
Jätta FRA ja BP kohtukulud nende endi kanda.